
	REPUBLIKA HRVATSKA

	KRAPINSKO – ZAGORSKA ŽUPANIJA

	GRAD PREGRADA

	POVJERENSTVO ZA PROVEDBU
JAVNOG NATJEČAJA ZA PRIJAM
U SLUŽBU U UPRAVNI ODJEL
ZA OPĆE POSLOVE I DRUŠTVENE DJELATNOSTI



KLASA: 112-01/26-01/02 
URBROJ: 2140-5-03-26-3
Pregrada, 22.10.2026.


OPIS POSLOVA, PODACI O PLAĆI, NAČINU I PODRUČJIMA OBAVLJANJA PRETHODNE PROVJERE ZNANJA I SPOSOBNOSTI KANDIDATA TE PRAVNI I DRUGI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI

JAVNI NATJEČAJ 
ZA PRIJAM U SLUŽBU NA RADNO MJESTO
VIŠI REFERENT ZA ODRŽAVANJE I UPRAVLJANJE NEKRETNINAMA – VJEŽBENIK, NA ODREĐENO VRIJEME RADI OBAVLJANJA 
VJEŽBENIČKOG STAŽA U TRAJANJU OD 12 MJESECI

I. OPIS POSLOVA

	Obavlja poslove vezane uz uređivanje stanja nekretnina i druge imovine u vlasništvu Grada te procjenu vrijednosti nekretnina, ustrojava i vodi evidenciju nekretnina i druge imovine u vlasništvu Grada te predlaže aktivnosti za poboljšanja u upravljanju nekretninama.
	30

	Sudjeluje u planiranju i izradi godišnjih planova održavanja i potrebnih financijskih sredstava za održavanje i upravljanje imovinom.
	10

	Vodi i ažurira evidencije nekretnina, objekata, opreme i druge imovine te prikuplja i obrađuje podatke potrebne za kvalitetno upravljanje imovinom.
	5

	Sudjeluje u izradi izvješća, analiza, prijedloga i drugih akata iz područja održavanja i upravljanja imovinom.
	10

	Sudjeluje u vođenju evidencije odnosno registra gradske imovine.
	15

	Prati provedbu zakonskih i drugih propisa koji se odnose na održavanje objekata, sigurnost, zaštitu na radu, zaštitu od požara, energetsku učinkovitost i korištenje imovine, u okviru djelokruga radnog mjesta.
	15

	Obavlja administrativne i stručne poslove vezane uz korištenje poslovnih prostora i drugih nekretnina, uključujući praćenje njihovog stanja i namjenskog korištenja.
	5

	Stručno komunicira unutar upravnog odjela u svrhu prikupljanja i razmjene informacija.
	5

	Ostali poslovi po nalogu pročelnika. 
	5



II. PODACI O PLAĆI

Za vrijeme vježbeničkog staža, vježbenik ostvaruje pravo na 85% plaće poslova radnog mjesta najniže složenosti njegove stručne spreme.

Koeficijent za obračun plaće utvrđen je Odlukom o koeficijentima za obračun plaće službenika  u upravnim odjelima Grada Pregrade te iznosi 1,75 za radno mjesto VIŠI REFERENT („Službeni glasnik Krapinsko-zagorske županije“, broj 15/25).

Osnovica za obračun plaće službenika u upravnim tijelima Grada Pregrade iznosi 1.004,87 eura bruto („Službeni glasnik Krapinsko-zagorske županije“, broj 36A/2025).

Plaću službenika čini umnožak koeficijenta složenosti poslova na koje je službenik raspoređen i osnovice za obračun plaće, uvećan za 0,5% za svaku navršenu godinu radnog staža.

III. NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA/KANDIDATKINJA

Prethodna provjera znanja i sposobnosti obuhvaća:
•  pisano testiranje,
• intervju s kandidatima koji su ostvarili najmanje 50% bodova na provedenom pisanom testiranju. 

Pravni  i drugi izvori za pripremanje kandidata za prethodnu provjeru:
1. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20),
2. Zakon o općem upravnom postupku („Narodne novine“, broj 47/09 i 110/21),
3. Zakon o vlasništvu i drugim stvarnim pravima („Narodne novine“, broj 91/1996, 68/1998, 137/1999, 22/2000, 73/2000, 114/2001, 79/2006, 141/2006, 146/2008, 38/2009, 153/2009, 143/2012, 152/2014 i 52/2025), 
4. Statut Grada Pregrade („Službeni glasnik Krapinsko-zagorske županije“, broj 16/18 – pročišćeni tekst, 5/20, 8/21, 38/22 i 40/23).

Napomena: izvori za pripremanje kandidata za prethodnu provjeru znanja i sposobnosti putem pisanog testiranja su i sve možebitne izmjene i dopune navedenih izvora, a koje će biti na snazi u vrijeme održavanja pisanog testiranja. 

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz Javnog natječaja za prijam u službu za navedeno radno mjesto (dalje u tekstu: Natječaj).

Smatra se da je kandidat koji nije pristupio prethodnoj provjeri znanja i sposobnosti, povukao prijavu na Javni natječaj.

Po dolasku na prethodnu provjeru znanja i sposobnosti, od kandidata će se zatražiti predočenje odgovarajuće isprave (osobne iskaznice, putovnice ili vozačke dozvole), radi utvrđivanja identiteta. Kandidati koji ne mogu dokazati identitet, ne mogu pristupiti prethodnoj provjeri.

Nakon utvrđivanja identiteta kandidata, prethodna provjera znanja i sposobnosti započinje pisanim testiranjem.

Kandidatima će biti podijeljeno 15 pitanja za provjeru znanja. 

Na pisanoj provjeri kandidati mogu ostvariti od 1 do 15 bodova. Svaki točan odgovor nosi 1 bod. Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti. Kandidati koji se ponašaju neprimjereno ili prekrše jedno od navedenih pravila, bit će udaljeni s testiranja, a njihov rezultat i rad Povjerenstvo neće bodovati. Pisano testiranje traje maksimalno 30 minuta.

Intervju se provodi s kandidatima koji su na pisanom testiranju ostvarili minimalno 50% ukupnog broja bodova.

Povjerenstvo za provedbu Javnog natječaja za prijam u službu na radno mjesto Viši referent za održavanje i upravljanje nekretninama – vježbenik (dalje u tekstu: Povjerenstvo) kroz intervju s kandidatima utvrđuje u kojoj je mjeri kandidat snalažljiv, komunikativan, kreativan, spreman na rad u timu i motiviran za rad u Upravnom odjelu opće poslove i društvene djelatnosti Grada Pregrade. Rezultati intervjua boduju se bodovima od 1 do 10.

Nakon prethodne provjere znanja i sposobnosti kandidata, Povjerenstvo sastavlja Izvješće o provedenom postupku i utvrđuje rang-listu kandidata prema ukupnom broju ostvarenih bodova.

Izvješće o provedenom postupku i rang-listu kandidata Povjerenstvo dostavlja pročelnici Upravnog odjela za opće poslove i društvene djelatnosti Grada Pregrade, koja donosi Rješenje o prijmu u službu izabranog kandidata, koje se dostavlja svim kandidatima prijavljenima na Natječaj.

Kandidat  koji  bude  izabran,  pozvat će se da u primjerenom roku, a prije donošenja Rješenja o prijmu u službu, dostavi Uvjerenje o zdravstvenoj sposobnosti za obavljanje poslova radnog mjesta te da dostavi na uvid izvornike drugih dokaza o ispunjavanju formalnih uvjeta iz Natječaja, uz upozorenje da se nedostavljanje traženih isprava smatra odustankom od prijma u službu.

O rezultatima Natječaja kandidati će biti obaviješteni javnom objavom Rješenja o prijmu u službu izabranog kandidata na službenoj mrežnoj stranici Grada Pregrade www.pregrada.hr.

Dostava Rješenja svim kandidatima smatra se obavljenom istekom osmog dana od dana javne objave Rješenja na službenoj mrežnoj stranici Grada Pregrade www.pregrada.hr.

POZIV NA PRETHODNU PROVJERU ZNANJA I SPOSOBNOSTI BIT ĆE OBJAVLJEN NAJMANJE PET (5) DANA PRIJE PRETHODNE PROVJERE NA SLUŽBENOJ MREŽNOJ STRANICI GRADA PREGRADE www.pregrada.hr.
		        

                                                         
 							 Povjerenstvo za provedbu Natječaja

